Foto: Tribuna.uz O‘FA vitse-prezidenti Ravshan Ermatov prezidentning «2018-2022 yillarda O‘zbekiston Respublikasida futbolni yanada rivojlantirish dasturi» to‘g‘risidagi farmoni yuzasidan o‘tkazilgan matbuot anjumanida O‘zbekistonda klublarni xususiylashtirish borasida qanday ish olib borilayotgani haqidagi savolga javob berdi. «Dunyo futbolida ko‘plab katta jamoalar xususiy hisoblanadi. Klublarning o‘z egasi bor va ular o‘sha klublarga foyda olish uchun investitsiya tikadi. Albatta, klublarning xususiy bo‘lishi futbolni faqat rivojlantiradi. Bizda hozir faqat ikkita xususiy klub bor: «Paxtakor» va «Qo‘qon-1912». Umid qilaman, bunday jamoalar soni oshadi»,— deya Ermatovning so‘zlarini keltirmoqda Tribuna.uz muxbiri.